  Виталий Пронин ДУННЕЫН Туспуктӥз Алексей ДружининОжлы пум вуиз?Белоруссиысь Минскын пумиськылӥзы Россилэн, Францилэн, Германилэн, Украиналэн кивалтӥсьёссы. Украинаын ожез дугдытон сярысь кенешизы 16 час ӵоже. 4 бамъем декларация кутэмын: вир кисьтонэз дугдытоно 15-тӥ феврале уйшоре, мозмытсконо ожмаськон техникалэсь. Кыкетӥез: Донбассын ортчытоно воштӥськонъёс - лыдэ басьтоно отын улӥсьёслэсь правооссэс но эрикъёссэс. Киев оскытӥз, Донбасслы нимаз статус сётоз шуыса, Донецк но Луганск республикаослэсь куронъёссэс лыдэ басьтыса. Декларацилэсь быдэсъяськемзэ чаклалозы Россилэн но Украиналэн Генштабъёссы. РОССИЫН Выль дунъёс паймыто.Улон дуноя Росстат ивортэмъя, туэ сиён-юонлы дунъёс ӝутскизы 4,8 процентлы, инфляция луиз 15,6 процент - берло 16 ар ӵоже тужгес трос. Экономикаез азинтонъя министр Алексей Улюкаев верамъя, инфляция тужгес но зол ӝутскоз мартэ - 17 процентозь, та бӧрсьы кулэсмыны кутскоз. Россиын тужгес но зол дуноязы бакча сиёнъёс - 22,1 процентлы, сакыр - 19,1 процентлы, курегпуз - 6,9 процентлы. Россиысь Монополиен нюръяськонъя служба ивортэмъя, арня куспын калыклэсь вуо сюрслэсь ятыр ӝожтӥськонъёс, йыло дунъёсты эскерыны курыса Прокуратурае вазиськонъёс но. УДМУРТИЫН Туспуктэм басьтэмын "Дом дружбы народов" юртлэн вотэс бамысьтызАдӟем карымон эшъяськон Ижын ортчиз Россиысь калыкъёслэн ассамблеязылэн Приволжск федерал округъя семинарез. Бадӟым ужрадэ пыриськизы Удмурт Республикалэн Тӧроез Александр Соловьёв, Россиысь калыкъёслэн ассамблеязылэн кивалтӥсез Светлана Смирнова, Приволжск федерал округысь улосъёсысь экспертъёс-этнологъёс, калык огазеяськонъёслэн, Эшъяськон юртъёслэн кивалтӥсьёссы. Котырес ӝӧк сьӧрын соос кенешизы пӧртэм калыкъёс куспын эшъяськонэз юнматон сярысь. Та ласянь Удмурт шаер котькинлы адӟем карымон, элькунамы тупаса но ог-огзэс валаса уло-выло пӧртэм выжыысь уно калыкъёс, люкаськемъёслы вазиськиз А. Соловьёв. Елена Никитина Теги: Дуннеиворъёс дунъёс иворкебит Удмуртия  